Document ID: 31998D0727

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1998 για την τροποποίηση της απόφασης 98/439/ΕΚ σχετικά με την επιλεξιμότητα των δαπανών που προβλέπονται από ορισμένα κράτη μέλη κατά τη διάρκεια του έτους 1998 για την εφαρμογή των καθεστώτων επιτήρησης και ελέγχου που εφαρμόζονται στην κοινή αλιευτική πολιτική [κοινοποιηθείσα υπό τον αριθμό Ε(1998) 3938] (98/727/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 95/527/ΕΚ του Συμβουλίου, της 8ης Δεκεμβρίου 1995, σχετικά με κοινοτική χρηματοδοτική συμμετοχή σε ορισμένες δαπάνες στις οποίες υποβάλλονται τα κράτη μέλη για την εφρμογή των καθεστώτων επιτήρησης και ελέγχου που εφαρμόζονται στην κοινή αλιευτική πολιτική (1), και ιδίως το άρθρο 6, Εκτιμώντας: ότι η απόφαση 98/439/ΕΚ της Επιτροπής (2) αφορά την επιλεξιμότητα των δαπανών που προβλέπονται από ορισμένα κράτη μέλη κατά τη διάρκεια του έτους 1998 για τη θέση σε εφαρμογή καθεστώτων επιτήρησης και ελέγχου που εφαρμόζονται στην κοινή αλιευτική πολιτική 7 ότι το Ηνωμένο Βασίλειο ανακοίνωσε πληροφορίες σχετικά με την αίτησή του για χρηματοδοτική συμμετοχή όσον αφορά τις δαπάνες που αναφέρονται στο άρθρο 2 της απόφασης 95/527/ΕΚ και οι οποίες προβλέπονται για το έτος 1998 7 ότι οι πληροφορίες αυτές επηρεάζουν το επίπεδο των επιλέξιμων δαπανών του για χρηματοδοτική συμμετοχή σύμφωνα με τους όρους της απόφασης 95/527/ΕΚ 7 ότι πρέπει να τροποποιηθεί η απόφαση 98/439/ΕΚ, προκειμένου να ληφθούν υπόψη τα κατάλληλα ποσά 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 98/439/ΕΚ τροποποιείται ως εξής: 1. Στο άρθρο 1 πρώτη φράση, το ποσό «71 867 026 Ecu» αντικαθίσταται από το ποσό «77 788 171 Ecu». 2. Στο άρθρο 1 τρίτη φράση, το ποσό «20 570 152 Ecu» αντικαθίσταται από το ποσό «23 530 725 Ecu». 3. Στο παράρτημα Ι, τα ποσά «8 866 957 UKL, 13 425 954 Ecu και 3 449 817 Ecu» που προβλέπονται για το Ηνωμένο Βασίλειο, αντικαθίστανται αντίστοιχα από τα ποσά «12 777 483 UKL, 19 347 099 Ecu και 6 410 390 Ecu». 4. Στο παράρτημα I, τα σύνολα «71 867 026 Ecu και 20 570 152 Ecu» αντικαθίστανται αντίστοιχα από τα σύνολα «77 788 171 Ecu και 23 530 725 Ecu». Άρθρο 2 Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ομοσπονδιακή Δημοκρατία της Γερμανίας, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιρλανδία, στην Ιταλική Δημοκρατία, στο Βασίλειο των Κάτω Χωρών, στην Πορτογαλική Δημοκρατία, στη Δημοκρατία της Φινλανδίας, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και της Βορείου Ιρλανδίας. Βρυξέλλες, 9 Δεκεμβρίου 1998.

Classification Labels:
1070
321

Label Descriptions:
{"1070": "Λογιστική", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 2460
5283
54
712
2476

EuroVoc IDs (Expanded): 2460
5283
54
712
2476

Dataset Source: meu

Split: train